**Hysbysiad Preifatrwydd - Gwasanaeth Busnes Cymru**

Mae eich preifatrwydd yn bwysig i Busnes Cymru. Mae’r hysbysiad hwn yn nodi sut y byddwn yn defnyddio eich data personol ac mae hefyd yn nodi eich hawliau. Gwneir yr hysbysiad hwn o dan Erthyglau 13 a/neu 14 o Reoliad Cyffredinol y DU ar Ddiogelu Data (GDPR y DU).

Gofynnwn ichi roi munud neu ddwy o’ch amser i ymgyfarwyddo â’n harferion preifatrwydd.

**1. Pam rydym yn casglu’r data a’i brosesu**

Llywodraeth Cymru fydd y Rheolydd Data ar gyfer y data personol rydych chi’n ei roi wrth gael gafael ar gymorth Busnes Cymru.

Y sail gyfreithiol ar gyfer prosesu’ch data personol yw adran 6(1)(e) o Reoliad Cyffredinol y DU ar Ddiogelu Data (cyfreithlondeb prosesu).

Mae’r gwaith prosesu hwn yn angenrheidiol er mwyn cyflawni ein tasg gyhoeddus i’ch adnabod a rhoi’r wybodaeth a’r cyngor busnes mwyaf priodol.

Byddwn yn prosesu’r data personol a’r data busnes a ganlyn:

* enw
* cyfeiriad
* manylion cyswllt
* gwybodaeth am eich busnes (megis cynlluniau busnes, mantolenni busnes neu lif arian)

Gall methu â rhoi'r wybodaeth hon i ni eich atal rhag defnyddio'r gwasanaeth.

**1.1 Data demograffig**

Rydym hefyd yn casglu gwybodaeth ddemograffig.

Y sail gyfreithiol ar gyfer prosesu data demograffig yw adran 6(1)(e) o Reoliad Cyffredinol y DU ar Ddiogelu Data (cyfreithlondeb prosesu). ‌Y sail gyfreithlon dros brosesu gwybodaeth yn y gwaith ymchwil hwn yw ein tasg gyhoeddus; hynny yw, arfer ein hawdurdod swyddogol i ymgymryd â rôl a swyddogaethau craidd Llywodraeth Cymru.

Gelwir peth o'r data a gasglwn yn 'ddata categori arbennig' (yn yr achos hwn eich ethnigrwydd a'ch statws anabledd).

O dan Erthygl 9(2)(j) o Reoliad Cyffredinol y DU ar Ddiogelu Data, bydd Busnes Cymru yn prosesu data categori arbennig lle bo'n angenrheidiol at ddibenion ymchwil ystadegol yn unol ag Erthygl 89(1), ar yr amod bod y prosesu yn gymesur â'r nod a geisir, yn parchu hanfod yr hawl i ddiogelu data ac yn darparu ar gyfer mesurau addas a phenodol i ddiogelu hawliau sylfaenol a buddiannau gwrthrych y data.

Gallai’r wybodaeth a gesglir o ganlyniad i'r ymchwil hon gael ei defnyddio er enghraifft i:

* Cynllunio'r ddarpariaeth yn y dyfodol o ran cymorth i fusnesau
* Deall effaith y cymorth ar fusnesau yng Nghymru
* Sicrhau bod cwmpas y gwasanaeth yn adlewyrchu cymuned Cymru

**1.2** **Marchnata ac Ymchwil**

Efallai y byddwn yn cysylltu â chi i ofyn am eich caniatâd i ddefnyddio eich manylion busnes ar gyfer gweithgareddau marchnata Busnes Cymru. Ni fydd Llywodraeth Cymru yn defnyddio eich data heb eich caniatâd at y diben penodol hwn.

Sylwch mai dim ond sampl o unigolion a/neu fentrau y bydd sefydliadau ymchwil/gwerthuswyr yn cysylltu â nhw. Os bydd sefydliad yn cysylltu â chi er mwyn gofyn i chi gymryd rhan mewn unrhyw waith ymchwil/gwerthuso ynghylch eich profiad o'r prosiect, caiff diben y cyfweliad neu'r arolwg ei esbonio i chi a bydd modd i chi gytuno neu wrthod cymryd rhan. Dim ond ar gyfer ymchwil cymeradwy y bydd eich manylion cyswllt yn cael eu defnyddio a byddan nhw’n cael eu dileu pan fydd yr ymchwil gymeradwy hwn wedi’i gwblhau.

**2. Pwy fydd yn cael gweld eich data?**

Bydd Busnes Cymru a'i gontractwyr gwasanaeth trydydd parti yn casglu ac yn storio eich data.

Bydd eich data yn cael ei storio ar System TG ddiogel Llywodraeth Cymru a systemau TG diogel ein contractwyr gwasanaeth trydydd parti sy'n darparu'r gwasanaeth i chi.

Mae'n cael ei gasglu a'i rannu gyda'r sefydliadau canlynol at y dibenion a restrwyd yn flaenorol:

* Cyrff ymchwil cymdeithasol cymeradwy, i gynnal gwaith ymchwil a dadansoddi neu i fonitro cyfle cyfartal gwasanaeth Busnes Cymru
* Timau cymorth gwasanaethau Llywodraeth Cymru a'r gweinyddwyr technegol ar gyfer systemau sy'n cefnogi'r system TG. Ni fydd gweinyddwyr systemau technegol yn defnyddio'ch manylion mewn unrhyw ffordd.
* Swyddfa Archwilio Cymru neu'r rhai sy'n gweithredu ar eu rhan, neu archwilwyr priodol eraill Gwasanaethau Busnes Cymru.
* Darparwyr cymorth busnes a chyrff cyhoeddus eraill, gan gynnwys Cyngor Castell-nedd Port Talbot a Llywodraeth y DU, pan fo'n briodol.

**3. Am ba mor hir rydym yn cadw’r data?**

At ddibenion archwilio, bydd Llywodraeth Cymru yn cadw eich data personol am o leiaf 10 mlynedd ar ôl i’r prosiect ddod i ben. Wedi hynny, bydd y data yn cael ei ddinistrio mewn modd diogel.

**4. Beth yw eich hawliau?**

O dan y ddeddfwriaeth diogelu data, mae gennych yr hawliau a ganlyn:

* yr hawl i gael gafael ar y data personol amdanoch chi sydd gan Lywodraeth Cymru;
* yr hawl i ofyn inni gywiro unrhyw beth sy’n anghywir yn y data hwnnw;
* yr hawl i wrthwynebu neu gyfyngu ar brosesu’r data (o dan amgylchiadau penodol);
* yr hawl i ofyn bod eich data yn cael ei ddileu (o dan amgylchiadau penodol);
* yr hawl i wneud cwyn a’i gyflwyno i Swyddfa’r Comisiynydd Gwybodaeth sef ein rheolydd annibynnol ar gyfer diogelu data.

Dyma fanylion cyswllt Swyddfa’r Comisiynydd Gwybodaeth:

 Wycliffe House
 Water Lane
 Wilmslow
 Cheshire
 SK9 5AF

Rhif ffôn: 01625 545 745 neu 0303 123 1113

Gwefan: [**https://cy.ico.org.uk/**](https://cy.ico.org.uk/)

Os oes angen cymorth arnoch gydag unrhyw rai o’r hawliau uchod, ffoniwch Linell Gymorth Busnes Cymru ar 03000 6 03000 neu defnyddiwch y ffurflen Cysylltwch â Ni hon: **[Cysylltwch â ni | Busnes Cymru (gov.wales)](https://businesswales.gov.wales/cy/cysylltwch-a-ni)**

**5. Deddf Rhyddid Gwybodaeth a’ch Gwybodaeth chi**

Mae Deddf Rhyddid Gwybodaeth 2000 a Rheoliadau Gwybodaeth Amgylcheddol 2004 yn caniatáu i’r cyhoedd gael gweld gwybodaeth a gedwir gan gyrff cyhoeddus, gan gynnwys Llywodraeth Cymru. Gallai aelod o’r cyhoedd ofyn am gael gweld yr wybodaeth a roddir gennych chi a hynny yn rhan o gais rhyddid gwybodaeth. Byddem yn cysylltu â chi i geisio’ch barn cyn ymateb i gais o’r fath.

**6. Newidiadau i’r polisi hwn**

Gall Llywodraeth Cymru newid y polisi preifatrwydd hwn ar unrhyw adeg. Bydd newidiadau yn cael eu rhoi yma ac yn dod i rym yn syth. Pan fydd y polisi hwn yn cael ei newid, byddwn yn cysylltu â chi gan ddefnyddio’r e-bost sydd gennym ar gofnod yn eich cyfrif er mwyn ichi allu gweld y fersiwn newydd.

**Am ragor o wybodaeth am eich hawliau gwybodaeth:**

Cyfeiriad:
Y Swyddog Diogelu Data
Llywodraeth Cymru
Parc Cathays
Caerdydd
CF10 3NQ

E-bost: [**SwyddogDiogeluData@llyw.cymru**](https://businesswales.gov.wales/cy/SwyddogDiogeluData%40llyw.cymru)